《寄广州杨参军》
唐代·马戴

南方春景好，念子缓归心。身方脱野服，冠未系朝簪。

足恣平生脱，无虞外役侵。汀洲观鸟戏，向月和猿吟。

税驾楚山广，扬帆湘水深。采奇搜石穴，怀胜即枫林。

怅望极霞际，流情堕海阴。前朝杳难问，叹息洒鸣琴。

作者简介：马戴（799—869），字虞臣，唐定州曲阳（今河北省曲阳县）人。晚唐时期著名诗人。